Það tók bátana á Snæfellsnessvæðinu tæpa tíu daga að klára kvótann til strandveiðanna fyrir maímánuð . Alls voru bátarnir á A-svæðinu frá Eyja - og Miklaholtshreppi að Súðavík komnir um 100 tonn fram yfir 499 tonna leyfilegan kvóta fyrir mánuðinn þegar veiðarnar voru stöðvaðar 20. maí . Dragast þessi 100 tonn frá kvóta næsta mánaðar , en langstærstum hluti aflans var landað í höfnum Snæfellsbæjar , frá Ólafsvík að Arnarstapa . Björn Arnaldsson hafnarstjóri hafna í Snæfellsbæ gagnrýndir skiptingu kvótans til standveiðanna . Björn segir að það hafi ekki átt að skipta kvótanum á milli svæðanna fyrr en ljóst var um fjölda veiðileyfa . Þar sem að miklu mun fleiri sækja um veiðileyfi á vestur - og suðursvæðunum en norður - og austursvæðunum sé munurinn á kvóta hvers báts milli svæða mjög mikill . Björn segir að á Snæfellsnessvæðinu , svæði A , komi einungis 11,7 tonn á hvert veiðileyfi út allan strandveiðitímann , meðan 74 tonn koma á hvern bát á veiðisvæði B , sem er norðursvæðið frá Ísafjarðarbæ og norður fyrir land . Langflest veiðileyfin eru á A-svæðinu , Snæfellsnesinu og vestur á Súðavík . Á það svæði höfðu verið gefin út 172 leyfi um miðjan maí . Næst kom svo suðursvæðið , D-svæðið , með 122 leyfi , en alls hafði Fiskistofa þá gefið úr 407 veiðileyfi um miðjan maí . Það tók standveiðibáta á suðursvæðinu , á svæði D frá Hornafirði í austri að Eyja - og Miklaholtshreppi í vestri , um tvær vikur að veiða þau 419 tonn sem mátti veiði á strandveiðunum í maímánuði . Veiðar hófust 10. maí og þeim lauk sl. miðvikudag 26. maí . Mikill fjöldi báta stundar veiðarnar núna . Mestum hluta aflans á suðursvæðinu var landað á Akranesi en þaðan eru gerðir úr um 20 bátar til standveiða . Í júnímánuði má veiða tæplega 370 tonn á suðursvæðinu , svæði D. Snæfellsnessvæðinu , svæði A , var úthlutað í júní 599 tonnum , en frá því dragast 100 tonn sem farið var fram yfir í maí .